**7. ΠΑΡΑΡΤΗΜΑ Β΄**

ΤΕΧΝΙΚΕΣ ΠΡΟΔΙΑΓΡΑΦΕΣ

*ΓΕΝΙΚΕΣ ΥΠΟΧΡΕΩΣΕΙΣ ΤΟΥ ΣΥΝΤΗΡΗΤΗ*

1**.** Ο συντηρητής αναλαμβάνει την προληπτική συντήρηση και επισκευή με παροχή των ανταλλακτικών του αξονικού τομογράφου PICKER PQ 5000, που είναι εγκατεστημένος στο Νοσοκομείο, όπως αυτός περιγράφεται παρακάτω:

* Σύστημα σάρωσης – GANTRY
* Γεννήτρια υψηλής τάσης ενσωματωμένη στο GANTRY
* Εξεταστική τράπεζα
* Κονσόλα χειρισμού με οθόνες απεικόνισης και διαλόγου
* Ηλεκτρονική υπολογιστή τύπου MOTOROLA Multitasking, ενσωματωμένο στην κονσόλα χειρισμού
* Array processors, τύπου Motorola ενσωματωμένων στην κονσόλα χειρισμού
* 4800 ανιχνευτές τύπου SOLID STATE
* Λυχνία ακτίνων χ
* Μαγνητικό δίσκο 2GB
* Πλήρη και αναλυτικά προγράμματα κλινικών εφαρμογών
* Phantom ποιοτικού ελέγχου και ρύθμισης του μηχανήματος

2**.** Η σύμβαση περιλαμβάνει εργασίες προληπτικής συντήρησης, αποκατάστασης βλαβών και αντικατάστασης ανταλλακτικών.

3**.** Η σύμβαση δεν περιλαμβάνει την αντικατάσταση:

* Μαγνητικών και οπτικών δίσκων
* Λυχνιών κενού, όπως οθόνες TV και φωτογράφησης
* Λυχνιών ακτίνων χ
* Οδηγών κασετών

4. Σε περίπτωση που απαιτηθεί αντικατάσταση της ακτινολογικής λυχνίας, ο συντηρητής υποχρεούται στην αντικατάσταση, αντί δαπάνης που θα ορισθεί από τον συντηρητή με την προσφορά του και με εγγύηση τουλάχιστον για 100.000 τομές με αναλογία χρήσης ή δώδεκα (12) μήνες.

5**.** Οι παρεχόμενες υπηρεσίες συντήρησης θα είναι σύμφωνα με τις σύγχρονες επιστημονικές μεθόδους και τις οδηγίες του κατασκευαστή του μηχανήματος PICKER PQ 5000.

6. Ο Συντηρητής υποχρεούται να εξασφαλίζει την καλή λειτουργία του αξονικού, σύμφωνα με τις τεχνικές προδιαγραφές του κατασκευαστή και των προβλεπόμενων από αυτές ανοχών.

7. Ο Συντηρητής υποχρεούται να παρέχει κάλυψη (service) αποκατάστασης βλαβών και προληπτικής συντήρησης και τα απαιτούμενα ανταλλακτικά.

8. Ο Συντηρητής δεν ευθύνεται για ζημιές ή βλάβες που προκαλούνται από κακούς χειρισμούς ή από επεμβάσεις ανεύθυνων προσώπων.

9. Η προληπτική συντήρηση θα γίνεται μια φορά τον μήνα και σε ημέρες και ώρα που θα συμφωνηθούν από κοινού με το Ακτινολογικό τμήμα

10. Ο Συντηρητής υποχρεούται να αντικαθιστά τα απαιτούμενα ανταλλακτικά, που θα έχει σε παρακαταθήκη, στο συντομότερο δυνατό χρόνο.

11. Ο μέγιστος ετήσιος παραδεκτός χρόνος εκτός αργίας (OFF TIME) του μηχανήματος, λόγω βλαβών, καθορίζεται στις δεκαπέντε εργάσιμες ημέρες, εξαιρουμένων των ημερών προληπτικής συντήρησης.

12. Ο Συντηρητής υποχρεούται να προσέρχεται προς αποκατάσταση των βλαβών, το ταχύτερο δυνατόν. Συγκεκριμένα η επέμβαση των τεχνικών του συντηρητή για αποκατάσταση των παρουσιαζομένων βλαβών, θα γίνεται μέσα σε 2-3 ώρες, εφόσον ειδοποιηθεί από τις 08:30 π.μ. μέχρι τις 15:30 μ.μ. ή την επομένη το πρωί για τον μετέπειτα χρόνο. Η υποχρέωση αυτή ισχύει για τις εργάσιμες μόνο ημέρες και ώρες. Επομένως ο χρόνος off time θα αρχίσει να μετράει από την στιγμή που ο συντηρητής υποχρεούται να προσέλθει για επισκευή, μέχρι την αποκατάσταση της βλάβης, υπολογιζόμενων πάντοτε και των οκτώ ωρών εργασίας.

13. Από τις υποχρεώσεις του συντηρητή εξαιρούνται οι περιπτώσεις ζημιών που οφείλονται σε εξωτερικούς μη ελεγχόμενους από τον συντηρητή παράγοντες, όπως βίαιη καταστροφή, όλες οι επίσημα αναγνωριζόμενες περιπτώσεις ανώτερης βίας, βλάβης στα συστήματα κλιματισμού και ως εκ τούτου μη τήρηση των προβλεπόμενων για τα μηχανήματα συνθηκών θερμοκρασίας χώρου.

14. Ο συντηρητής είναι υποχρεωμένος να τηρεί βιβλίο συντήρησης και επισκευών του μηχανήματος αναλυτικά, στο οποίο θα αναγράφονται όλες οι τακτικές και έκτακτες βλάβες, οι επισκευές και γενικότερα η κατάσταση εξοπλισμού. Το βιβλίο θα υπογράφεται από το τμήμα και τον τεχνικό του συντηρητή .

.